《登镇南关昭德台 其一》
明代·张岳

炎荒突兀见春台，皇德昭回气象开。五色光华瞻北斗，一天雷雨动南垓。

乘槎拟借抟风力，破浪还看曝日腮。安得坡仙扛鼎笔，表忠高掞静氛埃。

作者简介：（ 1492—1552）福建惠安人，字维乔，号净峰。自幼好学，立志为大儒。正德十一年进士。授行人。与陈琛、林希元闭户读书，时称泉州三狂。累官为副都御史总督两广。擒获活动达三十年之李金、倪仲亮等。又督湖广、贵州、四川军务，镇压蜡尔山苗民龙许保起事。学宗程朱，攻击王阳明良知之说。有《小山类稿》。